Isaac Kiese Thelin

pisi|Isaac Kiese Thelin 2013. aastal IFK Norrköpingis mängimas
Isaac Kiese Thelin (sündinud 24. juunil 1992 Örebros) on Rootsi jalgpallur, kes mängib ründajana Rootsi kõrgliigaklubis Malmö FF.

Ta alustas klubikarjääri Rootsi klubis Karlslunds IF. 2009. aastal debüteeris ta Rootsi tugevuselt kolmandas liigas. Järgmistel aastatel mängis ta Rootsi veel madalamates liigades, kus lõi vastavalt kümme ja kaheksa väravat.

2011. aastal liitus ta Rootsi kõrgliigaklubiga IFK Norrköping. 2012. aastal lõi ta Rootsi kõrgliigas kaks ja 2013. aastal neli väravat.

2014. aasta juunis siirdus ta Malmösse. Rootsi kõrgliigas lõi ta samal aastal 14 mänguga viis väravat ja tuli klubiga Rootsi meistriks. 2014. aasta novembris võitis ta Malmöga Rootsi superkarika, kui finaalis alistati IF Elfsborg. Kiese Thelin viis superkarikafinaali lisaajale, kui viigistas mängu 89. minutil; Malmö võitis lõpus penaltiseerias, kus Kiese Thelin samuti penalti realiseeris.

2015. aasta jaanuaris sõlmis ta nelja-aastase lepingu Prantsusmaa kõrgliigaklubiga Bordeaux' Girondins. 2017. aasta jaanuaris läks ta laenule Belgia kõrgliigaklubisse RSC Anderlecht, kellega tuli hooajal 2016/17 Belgia meistriks. 2017. aasta augustis ostis Anderlecht Bordeaux'lt tema mängijaõigused, kuid seejärel saadeti ta laenule Belgia kõrgliigaklubisse Waasland-Beveren. Hooajal 2017/18 lõi Kiese Thelin Belgia kõrgliigas 19 väravat, millega oli liigas sel hooajal paremuselt kolmas väravakütt. Hooajal 2018/19 oli ta laenul Saksamaa kõrgliigaklubis Leverkuseni Bayer. 2020. aastal oli ta laenul Malmös; samal hooajal lõi Kiese Thelin Rootsi kõrgliigas 14 väravat ja tuli klubiga teist korda Rootsi meistriks. Hooaja 2020/21 teises pooles oli ta Anderlechtist laenul Türgi kõrgliigaklubis Kasımpaşa.

Hooajal 2021/22 mängis Kiese Thelin Araabia Ühendemiraatide kõrgliigaklubis Baniyas ning 17 mänguga kuus väravat.

2022. aasta märtsis naasis Kiese Thelin Malmösse, kellega ta sõlmis kolmeaastase lepingu."Välkommen hem Isaac Kiese Thelin". Malmö FF. 16.3.2022. Vaadatud 24.6.2022

2015. aastal tuli Kiese Thelin Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 15. novembril 2014 mängus Montenegro vastu. Koondisekarjääri esimese värava lõi ta 15. novembril 2016 sõprusmängus Ungari vastu. Ta kuulus Rootsi koondisse 2018. aasta maailmameistrivõistlustel.

Tema ema on rootslanna ja isa Kongo päritolu."Kiese Thelin om DR Kongos landslag: "Aldrig aktuellt"". 11.2.2015. Vaadatud 24.6.2022

 Saavutused 
Malmö FF
Allsvenskan: 2014, 2020
Svenska Cupen: 2021–22
Svenska Supercupen: 2014
Anderlecht
Belgia kõrgliiga: 2016–17
Belgia superkarikas: 2017
Rootsi U21
Euroopa U-21 meister: 2015

 Viited 

Kategooria:Rootsi jalgpallurid
Kategooria:Malmö FF jalgpallurid
Kategooria:Bordeaux' Girondinsi jalgpallurid
Kategooria:RSC Anderlechti mängijad
Kategooria:Leverkuseni Bayeri mängijad
Kategooria:Ligue 1 mängijad
Kategooria:Bundesliga mängijad
Kategooria:Sündinud 1992